Publication: Magyar Közlöny
Issue: MK-2004-45 (Year: 2004, Number: 45)
Era: 2004-2010
Section: az 5/2004. (IV. 13.) IHM rendelethez
Paragraph Index: 261

az 5/2004. (IV. 13.) IHM rendelethez A 10. § (2)—(4) bekezdéseiben hivatkozott megfelelõség értékelési eljárás Mûszaki konstrukciós dokumentáció Ezen mellékletben ismertetett eljárás során a 3. számú mellékletben foglaltakat és a következõ kiegészítõ követelményeket kell alkalmazni: A mûszaki konstrukciós dokumentációt a 2. számú melléklet 4. pontjában leírt mûszaki dokumentáció és a 3. számú mellékletben leírt vizsgálatsorozathoz tartozó megfelelõségi nyilatkozat együttesen alkotja. A gyártónak a mûszaki konstrukciós dokumentációt legalább egy tanúsító szervnek be kell mutatni. Több tanúsító szerv bevonása esetén minden egyes szervet tájékoztatni kell a többiekrõl, akik megkapták a dokumentációt. A tanúsító szervnek ellenõrizni kell a mûszaki konstrukciós dokumentációt, és ha úgy találja, hogy az nem kellõen támasztja alá az e rendeletben foglalt követelményeknek való megfelelést, a tanúsító szerv véleményt adhat a gyártónak, és tájékoztatnia kell azokat a tanúsító szerveket, amelyek még megkapták a dokumentációt. A véleményt négy héten belül ki kell adni azt követõen, hogy a tanúsító szerv a dokumentációt megkapta. A vélemény kézhezvételekor vagy a négyhetes idõszak letelte után a készülék forgalomba hozható, fenntartva a jogot a 4. § (4) bekezdése és a 9. § (2) bekezdése alkalmazására. A gyártónak a mûszaki konstrukciós dokumentációt az utolsó termék gyártásától számított legalább tízéves idõszak lejártáig ellenõrzés céljából a hatóság számára rendelkezésre bocsáthatóan meg kell õrizni.

Source: https://magyarkozlony.hu/hivatalos-lapok/b1126642122c87c804a746de6de16136f3ad7035/dokumentumok/9bfe32c0675a223379ecd52619a82cd01ef04fb4/letoltes